सिवनी मालवा। नगरपालिका परिषद के द्वारा प्रधानमंत्री आवास योजना के पात्र हितग्राहीयों के आवासों में दबाब डालकर नपाध्यक्ष एंव पार्षद के नामों के पत्थर लगाए जाने के विरोध में किसान कांग्रेस के सदस्यों ने नगराध्यक्ष स्वदेश शर्मा के नेत्त्व में कलेक्टर के नाम का एसडीएम धीरेंद्र सिंह को ज्ञापन देकर तीन दिवस में पीएम आवास में लगे पत्थर निकालने एंव हितग्राहीयों को राशि वापस दिलाने की मांग की। स्वदेश शर्मा ने बताया कि आवास योजना में ऐसा नियम नहीं है कि नपाध्यक्ष एंव पार्षदों के नामों के पत्थर लगाए जाए। बेवजह गरीब पात्र हितग्राहीयों का शोषण किया जा रहा है। जिसकी संपूर्ण जानकारी नपा सीएमओं प्रियंका सिंह को होने के बाद भी उन्होंने चुप्पी साध रखी है। जिसके चलते उन्हें ही दोषी मान तीन दिवस में यदि पत्थर निकाल राशि वापस नहीं कि गई तो नपा सीएमओं का ही पुतला दहन नगरपालिका कार्यालय के सामने किया जाएगा। जिसकी सूचना लिखित में नपा सीएमओं को भी बुधवार के दिन दी जाएगी।